**Ақпарат**

9 ақпан 2018 жылы «Ақ бұлақ» үйірмесі және мектеп кітапханасы жыл сайын өтетін дәстүрлі Мұқағали Мақатаев атындағы «Дариға – жүрек» атты мектепішілік көркемсөз байқауын 2-9 сыныптар арасында өткізді. Байқауға қатысуға өтініш өткізгендер саны 18 бала болды.

Байқауды жүргізгендер мектеп оқушылары: Жақанов Әділет және Садвақасова Аяулым, ақын өмірімен таныстырған Абылқан Арайлым (бейне баянмен әрленген).

Ақынның өз даусымен оқылған өлеңдер тыңдалып, Аружан Сәулетайдың орындауындағы «Бақыт деген» әнімен әрленді.

Ғасырда бір туар талант иесі, ақиық ақын Мұқағали Мақатаевтың туған күніне арналған «Дариға – жүрек» атты жыр додасына қатысуға үміт білдірген оқушылар:

Инабат Мейірқұл 2а, Аружан Шакирова 2а, Кәусәр Мүбарак 2ә, Нұрай Ашықбаева 3а, Ақжол Өмірбек 3ә, Дастан Шалқарұлы 4а, Дидар Сейфолла 4ә, Мерей Талғатова 5а, Диана Тұрғымбекова 5ә, Мөлдір Сапарғалиева 6а, Ерсін Болат 6а, Балнұр Серікханқызы 6ә, Нұргүл Ибраева 7а, Аида Сайранова 7ә, Ерсұлтан Кәрібай 8а, Ислам Шакиров 8ә,Толқын Кемербаева 9а, Назым Орынтаева 9 ә.

Байқауда: «Сәби болғым келеді», «Отан», «Отан туралы», «Бабаларым, рахмет сендерге», «Ұмытпа», «Әкелер», «Бақыт», «Солай», тағы басқа өлеңдер оқылды.

Байқауды бағалайтын қазылар алқасы: директорының әдістемелік жөніндегі орынбасары Сахариева М.М., кітапхана меңгерушісі Анитова С.А., қазақ тілі және әдебиет пәнінің мұғалімі Сатыбалдина Л.

Сырлы сұлу жырымен, ақтарылған ақжарма көңілімен, мазасыз бүкіл өмірімен есімізде мәңгі кетпестей қалып қойған Мұқағали Мақатаев өлеңдері көрермен көңілінен шықты.

Қарасаз, қара шалғын өлеңде өстім,

Жыр жазсам, оған жұртым елеңдестің.

... Өлсе өлер Мұқағали Мақатаев,

Өлтіре алмас алайда Өлеңді ешкім –

деп өзі тебірене жырлап өткен ерен жүйрік, талантты тұлға – Мұқағали ақынның жалынды жырларына арналған «Дариға-жүрек» атты жыр байқауы өз мәресіне жетіп жеңімпаздары да анықталды, қазылар алқасы қатысушылардың жас мөлшерлеріне қарап бағалады, 3 топқа бөліп: бастауыш, орта буын және жоғарғы сыныптар, олар:

бас жүлде – Аида Сайрановаға, І орын – Назым Орынтаева, Нұргүл Ибраева, Мөлдір Сапарғалиева, Дастан Шалқарұлы болды. Жеңімпаздар Дипломдармен марапатталды.